**ԱՄՓՈՓԱԹԵՐԹ  
«Աբովյան համայնքում աղբահանության և սանիտարական մաքրման աշխատանքները կանոնակարգելու մասին» Աբովյան համայնքի ավագանու որոշման նախագծի վերաբերյալ ներկայացված առաջարկությունների**

|  |  |  |  |  |
| --- | --- | --- | --- | --- |
| Հ/հ | Առաջարկության հեղինակը, ստացման ամսաթիվը | Առաջարկության բովանդակությունը | Եզրակացություն | Կատարված փոփոխությունը |
| 1. | ՀՀ արդարադատության նախարարություն 23.08.2023թ. N 06/27.1/36742-2023 | **ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ**  **«Աբովյան համայնքում աղբահանության և սանիտարական մաքրման աշխատանքները կանոնակարգելու մասին» Աբովյան համայնքի ավագանու որոշման նախագծի վերաբերյալ**  1.Նախագծերի անվանումներում, վերնագրերում, նախագծի 1-ին կետում և հավելվածների վերնագրերում «Աբովյան» բառից առաջ անհրաժեշտ է լրացնել «Հայաստանի Հանրապետության Կոտայքի մարզի» բառերը: | Ընդունվել է: | Նախագծերի անվանումները, վերնագրերը, նախագծի 1-ին կետը և հավելվածների վերնագրերը խմբագրվել են: |
| 2.Նախագծի նախաբանում ««Աղբահանության և սանիտարական մաքրման մասին» օրենքի» բառերից հետո անհրաժեշտ է լրացնել «8-րդ հոդվածի 5-րդ մասի, 10-րդ հոդվածի 4-րդ մասի, 13-րդ հոդվածի 2-րդ մասի և 19-րդ հոդվածի 4-րդ մասի» բառերը:  Բացի այդ, նախագծի նախաբանից անհրաժեշտ է հանել ««Թափոնների մասին» օրենքի, Հայաստանի Հանրապետության առողջապահության նախարարի 2009 թվականի դեկտեմբերի 22-ի N25-Ն հրամանի,» բառերը՝ նկատի ունենալով, որ վերոհիշյալ օրենքում լիազորող նորմ առկա չէ, իսկ հրամանը չի հանդիսանում լիազորող նորմ: Հիշյալ դիտողությունները բխում են «Նորմատիվ իրավական ակտերի մասին» օրենքի 13-րդ հոդվածի 1-ին մասի պահանջներից: | Ընդունվել է:  Ընդունվել է: | Նախագծի նախաբանը խմբագրվել է: |
| 3.Նախագծի 1-ին հավելվածի 4-րդ կետում անհրաժեշտ է ապահովել շաղկապների կիրառման կանոնները, մասնավորապես՝ եթե թվարկված բոլոր պայմաններից բավական է միայն մեկի առկայությունը, ապա գործածել «**կամ**» շաղկապը, իսկ եթե թվարկված բոլոր պայմանների առկայությունը պարտադիր է, ապա գործածել «**և**» շաղկապը՝ հաշվի առնելով «Նորմատիվ իրավական ակտերի մասին» ՀՀ օրենքի 16-րդ հոդվածի պահանջները: Հիշյալ դիտողությունը վերաբերում է նախագծի բոլոր հավելվածների ամբողջ տեքստին: | Ընդունվել է: | Նախագծի 1-ին հավելվածի 4-րդ կետում «շենքերի» և «սեփականատերեր» բառերից հետո «**և**» շաղկապը փոխարինվել է «**կամ**»-ով: |
| 4.Նախագծի 1-ին հավելվածի 8-րդ կետում «ձեռնարկությունների» բառն անհրաժեշտ է փոխարինել «կազմակերպությունների» բառով՝ նկատի ունենալով ՀՀ քաղաքացիական օրենսգրքի պահանջները: | Ընդունվել է: | Նախագծի 1-ին հավելվածի 8-րդ կետը խմբագրվել է: |
| 5.Նախագծի 3-րդ հավելվածի 9-րդ կետի 1-ին ենթակետում անհրաժեշտ է հստակեցնել, թե որ տվյալների մասին է խոսքը, իսկ 14-րդ կետում «օրենսդրությամբ» բառն անհրաժեշտ է փոխարինել «օրենքով» բառով՝ նկատի ունենալով, որ պատասխանատվությունը սահմանվում է օրենքով: | Ընդունվել է: | Նախագծի 3-րդ հավելվածի 9-րդ կետի 1-ին ենթակետը և 14-րդ կետը խմբագրվել են: |
| 6.Նախագծի 4-րդ հավելվածի Ձև 1-ի 2.1.1-րդ կետում «գործունեությունից առաջացած» բառերն անհրաժեշտ է փոխարինել «գործունեությունը՝» բառով:    Միաժամանակ, Ձև 1-ի 3.6-րդ կետից հետո նշված «Հասցե» բառն անհրաժեշտ է փոխարինել «գտնվելու վայրը» բառերով, իսկ «Ծանուցման հասցե» բառերն անհրաժեշտ է փոխարինել «Գտնվելու վայրը կամ ծանուցման հասցեն» բառերով: | Չի ընդունվել:  Ընդունվել է: | Նախագծի 4-րդ հավելվածի Ձև 1-ի 2.1.1-րդ կետով համայնքն ապահովում է տվյալ կազմակերպության գործունեությունից առաջացած աղբի հավաքումն ու փոխադրումը, այլ ոչ տվյալ կազմակերպության բնականոն գործունեությունը։  Հաշվի առնելով այն հանգամանքը, որ տվյալ դեպքում «Կազմակերպություն» բառը (տնտեսվարող սուբյեկտը) կարող է տարընթերցում առաջացնել Նախագծի այլ հավելվածներում գործածվող «Կազմակերպություն» բառի հետ («Աբովյանի համայնքային կոմունալ տնտեսություն» և «Առինջի կոմունալ տնտեսություն» ՀՈԱԿ-ներ), Ձև 1-ում կատարվել է խմբագրում՝ «Կազմակերպություն» բառը բոլոր տեղերում գրվել է փոքրատառով։  Ձև 1-ի 3.6-րդ կետից հետո «Հասցե» բառը փոխարինվել է «գտնվելու վայրը» բառերով, իսկ «Ծանուցման հասցե» բառերը փոխարինվել է «Գտնվելու վայրը կամ ծանուցման հասցեն» բառերով: |
| 7. Նախագծի 4-րդ հավելվածի Ձև 3-ի 1-ին կետում «հասցեն» բառն անհրաժեշտ է փոխարինել «գտնվելու կամ բնակության վայրը» բառերով՝ նկատի ունենալով ՀՀ քաղաքացիական օրենսգրքի 23-րդ և 59-րդ հոդվածների պահանջները: | Ընդունվել է: | Նախագծի 4-րդ հավելվածի Ձև 3-ի 1-ին կետը խմբագրվել է: |